Да ліку рарытэтных музейных прадметаў і калекцый трэба аднесці слуцкія паясы, поцір XVI стагоддзя з Навагрудка, скарбы агульнай колькасцю 116, знойдзеныя на тэрыторыі Беларусі на працягу ХХ стагоддзя, манету перыяду княжання Вітаўта, набытую для музея на сродкі Белзнешэканамбанка, кнігу К.Семяновіча "Высокае мастацтва артылерыі" (1730), карту Вялікага Княства Літоўскага, так званую "Радзівілаўку" (1613–1630), жывапісныя партрэты XVII–XVIII стагоддзя прадстаўнікоў знатных беларускіх родаў і шмат іншага.